Ժողովրդավարական պետության կառուցման ճանապարհը դյուրին չէր, սակայն քարը քարին դնելով՝ կերտեցինք և շարունակելու ենք հղկել, բյուրեղացնել այն կարևոր արժեքները, որոնք բխում են Սահմանադրությունից, ինչը հենց այդ արժեքների երաշխավորն ու հենարանն է։ Ինչպիսի ապագա ենք ուզում, ինչպիսին է մեր երազանքների Հայաստանի Հանրապետությունը. այս տեսլականներն են սահմանված և ամփոփված մեր պետության գլխավոր օրենքում։ Ուստի մեր բոլորի ջանքերն ուղղված պետք է լինեն ազգային երազանքի իրագործմանը։